CELEX: 32017R0555
Language: hr
Date: 2017-03-24 00:00:00
Title: Provedbena uredba Komisije (EU) 2017/555 оd 24. ožujka 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (program obnove AIR IV) (Tekst značajan za EGP. )

25.3.2017   
            
            
               HR
            
            
               Službeni list Europske unije
            
            
               L 80/1
            
         PROVEDBENA UREDBA KOMISIJE (EU) 2017/555
   оd 24. ožujka 2017.
   o izmjeni Provedbene uredbe (EU) br. 540/2011 u pogledu produljenja roka valjanosti odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (program obnove AIR IV)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak i članak 78. stavak 2.,
   budući da:
   
               (1)
            
            
               U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.
            
         
               (2)
            
            
               Zahtjevi za obnavljanje odobrenja aktivnih tvari obuhvaćenih ovom Uredbom podneseni su u skladu s Provedbenom uredbom Komisije (EU) br. 844/2012 (3). Međutim, odobrenje za te tvari može isteći iz razloga nad kojima podnositelj zahtjeva nema kontrolu prije donošenja odluke o produljenju odobrenja tih tvari. Stoga je potrebno produljiti rok valjanosti tih odobrenja u skladu s člankom 17. Uredbe (EZ) br. 1107/2009.
            
         
               (3)
            
            
               S obzirom na vrijeme i sredstva potrebna za dovršenje procjene zahtjevâ za produljenje odobrenja velikog broja aktivnih tvari za koje odobrenja istječu između 2019. i 2021., Provedbenom odlukom Komisije C/2016/6104 (4) utvrđen je program rada u kojemu se grupiraju slične aktivne tvari i određuju prioriteti na temelju pitanjâ sigurnosti za zdravlje ljudi i životinja ili za okoliš, kako je predviđeno člankom 18. Uredbe (EZ) br. 1107/2009.
            
         
               (4)
            
            
               Tvarima za koje se smatra da su manjeg rizika trebalo bi dati prioritet u skladu s Provedbenom odlukom C/2016/6104. Stoga bi odobrenje za te tvari trebalo produljiti za najkraće moguće razdoblje. Uzimajući u obzir raspodjelu odgovornosti i rada među državama članicama koje djeluju kao izvjestiteljice i suizvjestiteljice te raspoložive resurse potrebne za procjenu i donošenje odluke, to bi razdoblje trebalo biti jedna godina za aktivne tvari parafinsko ulje/(CAS br. 64742-46-7), parafinsko ulje/(CAS br. 72623-86-0), parafinsko ulje/(CAS br. 8042-47-5), parafinsko ulje/(CAS br. 97862-82-3) i sumpor.
            
         
               (5)
            
            
               Za aktivne tvari koje nisu obuhvaćene prioritetnim kategorijama u Provedbenoj odluci C/2016/6104 rok valjanosti odobrenja trebalo bi produljiti za dvije ili tri godine, uzimajući u obzir sadašnji datum isteka, činjenicu da se u skladu s člankom 6. stavkom 3. Provedbene uredbe (EU) br. 844/2012 dodatna dokumentacija za aktivnu tvar dostavlja najkasnije 30 mjeseci prije isteka odobrenja, potrebu da se osigura ujednačena raspodjela odgovornosti i rada među državama članicama koje djeluju kao izvjestiteljice i suizvjestiteljice te raspoložive resurse potrebne za procjenu i donošenje odluke. Stoga je primjereno produljiti rok valjanosti odobrenja za 2-fenilfenol (uključujući njegove soli kao što je natrijeva sol), klormekvat, dimetaklor, etofenproks, penkonazol, propakizafop, tetrakonazol, tri-alat i zeta-cipermetrin za dvije godine te produljiti rok valjanosti odobrenja za aktivne tvari bensulfuron, natrijev 5-nitrogvaiakolat, natrijev o-nitrofenolat, natrijev p-nitrofenolat i tebufenpirad za tri godine.
            
         
               (6)
            
            
               Komisija je primila zahtjev za produljenje odobrenja aktivne tvari kizalofop-P (varijanta kizalofop-P-etil) i zaseban zahtjev za produljenje odobrenja aktivne tvari kizalofop-P (varijanta kizalofop-P-tefuril). S obzirom na tu činjenicu i na različite profile rizika varijanti kizalofop-P-etil i kizalofop-P-tefuril, primjereno je smatrati ih dvjema različitim aktivnim tvarima za potrebe postupka produljenja. Varijanta kizalofop-P-etil nije obuhvaćena prioritetnim kategorijama iz Provedbene odluke C/2016/6104. Zbog toga, i uzimajući u obzir razloge navedene u uvodnoj izjavi 5., primjereno je produljiti rok valjanosti njezina odobrenja za dvije godine.
            
         
               (7)
            
            
               S obzirom na cilj članka 17. prvog stavka Uredbe (EZ) br. 1107/2009 u slučajevima kada dodatna dokumentacija u skladu s Provedbenom uredbom (EU) br. 844/2012 nije dostavljena najkasnije 30 mjeseci prije datuma isteka utvrđenog u Prilogu toj uredbi, Komisija kao datum isteka određuje isti datum koji je vrijedio prije donošenja ove Uredbe ili najraniji mogući datum nakon tog datuma.
            
         
               (8)
            
            
               S obzirom na cilj članka 17. prvog stavka Uredbe (EZ) br. 1107/2009 u slučajevima u kojima Komisija donosi uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donosi uredbu kojom se predviđa produljenje odobrenja aktivne tvari iz Priloga ovoj Uredbi, Komisija nastoji, u skladu s okolnostima, odrediti najraniji mogući datum primjene.
            
         
               (9)
            
            
               Provedbenu uredbu (EU) br. 540/2011 trebalo bi stoga na odgovarajući način izmijeniti.
            
         
               (10)
            
            
               Uzimajući u obzir da valjanost odobrenja nekih aktivnih tvari istječe 31. listopada 2019. i da bi podnositelji zahtjeva 30 mjeseci prije isteka odobrenja trebali dostaviti dodatnu dokumentaciju, ova bi Uredba trebala što prije stupiti na snagu.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. ožujka 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  SL L 153, 11.6.2011., str. 1.
   
   
      (3)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
   
      (4)  Provedbena odluka Komisije оd 28. rujna 2016. o uspostavi programa rada za procjenu zahtjevâ za produljenje odobrenja aktivnih tvari koja istječu u 2019., 2020. i 2021. u skladu s Uredbom (EZ) br. 1107/2009 Europskog parlamenta i Vijeća (SL C 357, 29.9.2016., str. 9.).
   
      PRILOG
      Dio A Priloga Provedbenoj uredbi (EU) br. 540/2011 mijenja se kako slijedi:
      
                  1.
               
               
                  u šestom stupcu, prestanak odobrenja, u retku 271., bensulfuron, datum se zamjenjuje datumom „31. listopada 2022.”;
               
            
                  2.
               
               
                  u šestom stupcu, prestanak odobrenja, u retku 272., natrijev 5-nitrogvaiakolat, datum se zamjenjuje datumom „31. listopada 2022.”;
               
            
                  3.
               
               
                  u šestom stupcu, prestanak odobrenja, u retku 273., natrijev o-nitrofenolat, datum se zamjenjuje datumom „31. listopada 2022.”;
               
            
                  4.
               
               
                  u šestom stupcu, prestanak odobrenja, u retku 274., natrijev p-nitrofenolat, datum se zamjenjuje datumom „31. listopada 2022.”;
               
            
                  5.
               
               
                  u šestom stupcu, prestanak odobrenja, u retku 275., tebufenpirad, datum se zamjenjuje datumom „31. listopada 2022.”;
               
            
                  6.
               
               
                  u šestom stupcu, prestanak odobrenja, u retku 276., klormekvat, datum se zamjenjuje datumom „30. studenoga 2021.”;
               
            
                  7.
               
               
                  u šestom stupcu, prestanak odobrenja, u retku 278., propakizafop, datum se zamjenjuje datumom „30. studenoga 2021.”;
               
            
                  8.
               
               
                  u šestom stupcu, prestanak odobrenja, u retku 281., zeta-cipermetrin, datum se zamjenjuje datumom „30. studenoga 2021.”;
               
            
                  9.
               
               
                  u šestom stupcu, prestanak odobrenja, u retku 284., dimetaklor, datum se zamjenjuje datumom „31. prosinca 2021.”;
               
            
                  10.
               
               
                  u šestom stupcu, prestanak odobrenja, u retku 285., etofenproks, datum se zamjenjuje datumom „31. prosinca 2021.”;
               
            
                  11.
               
               
                  u šestom stupcu, prestanak odobrenja, u retku 287., penkonazol, datum se zamjenjuje datumom „31. prosinca 2021.”;
               
            
                  12.
               
               
                  u šestom stupcu, prestanak odobrenja, u retku 288., tri-alat, datum se zamjenjuje datumom „31. prosinca 2021.”;
               
            
                  13.
               
               
                  u šestom stupcu, prestanak odobrenja, u retku 292., sumpor, datum se zamjenjuje datumom „31. prosinca 2020.”;
               
            
                  14.
               
               
                  u šestom stupcu, prestanak odobrenja, u retku 293., tetrakonazol, datum se zamjenjuje datumom „31. prosinca 2021.”;
               
            
                  15.
               
               
                  u šestom stupcu, prestanak odobrenja, u retku 294., parafinska ulja, datum se zamjenjuje datumom „31. prosinca 2020.”;
               
            
                  16.
               
               
                  u šestom stupcu, prestanak odobrenja, u retku 295., parafinsko ulje, datum se zamjenjuje datumom „31. prosinca 2020.”;
               
            
                  17.
               
               
                  u šestom stupcu, prestanak odobrenja, u retku 299., 2-fenilfenol (uključujući njegove soli kao što je natrijeva sol), datum se zamjenjuje datumom „31. prosinca 2021.”;
               
            
                  18.
               
               
                  unos 279. zamjenjuje se sljedećim:
                  
                              „279.
                           
                           
                              Kizalofop-P
                           
                           
                               
                           
                           
                               
                           
                        
                              Kizalofop-P-tefuril
                              CAS br. 119738-06-6
                              CIPAC br. 641.226
                           
                           
                              (RS)-tetrahidrofurfuril-(R)-2-[4-(6-klorkinoksalin-2-iloksi)fenoksi]propionat
                           
                           
                              ≥ 795 g/kg
                           
                           
                              1. prosinca 2009.
                           
                           
                              30. studenoga 2019.
                           
                           
                              DIO A
                              Dopušten za uporabu samo kao herbicid.
                              DIO B
                              Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za kizalofop-P, a posebice dodaci I. i II., kako su finalizirani na Stalnom odboru za prehrambeni lanac i zdravlje životinja 23. siječnja 2009. godine.
                              U toj cjelokupnoj ocjeni države članice moraju obratiti posebnu pozornost na sljedeće:
                              
                                          —
                                       
                                       
                                          specifikaciju tehničkog materijala proizvedenog za tržište, koja mora biti potvrđena i potkrijepljena odgovarajućim analitičkim podacima. Pokusni materijal koji je upotrijebljen u toksikološkoj dokumentaciji treba usporediti i provjeriti u odnosu na tu specifikaciju tehničkog materijala,
                                       
                                    
                                          —
                                       
                                       
                                          sigurnost korisnika sredstva i radnika te osigurati da je uvjetima uporabe propisana primjena odgovarajućih osobnih zaštitnih sredstava,
                                       
                                    
                                          —
                                       
                                       
                                          zaštitu bilja koje ne pripada ciljanoj skupini te osigurati da uvjeti za odobrenje uključuju, prema potrebi, mjere za smanjenje rizika, kao npr. zaštitne zone.
                                       
                                    Uvjeti za odobrenje prema potrebi uključuju mjere za smanjenje rizika.
                              Predmetne države članice osiguravaju da podnositelj prijave Komisiji dostavi dodatne informacije o riziku za člankonošce koji ne pripadaju ciljanoj skupini.
                              One osiguravaju da podnositelj prijave takve informacije dostavi Komisiji do 30. studenoga 2011.”
                           
                        
                              Kizalofop-P-etil
                              CAS br. 100646-51-3
                              CIPAC br. 641.202
                           
                           
                              etil (R)-2-[4-(6-klorkinoksalin-2-iloksi)fenoksi]propionat
                           
                           
                              ≥ 950 g/kg
                           
                           
                              1. prosinca 2009.
                           
                           
                              30. studenoga 2021.